《送刘成伯著作赴弋阳宰》
宋代·梅尧臣

我昨之官来，值君为郡掾。
当年已知名，是日才识面。
未久嗟还都，始应群公荐。
遂除芸省郎，出治江上县。
县剧素所闻，其俗到可见。
水精制盘盂，冰莹产郊甸。
鸣筝斲桐梓，雕饰杂宝绚。
有药化铜铅，方士多伏链。
君今齿尚壮，好学常不倦。
二者定非惑，吾言亦狂狷。
弦歌将有余，幸可穷经传。
归来期著书，箧楮盈百卷。
暮学此疏慵，无能守贫贱。
明朝君当行，勉勉自出饯。
岂无一壶酒，岂无一鼎馔。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。